*Tämä artikkeli käsittelee jalkapalloilijaa. Koripalloilija Nikola Kalinićista on eri artikkeli.*

**Nikola Kalinić** (s. 5. tammikuuta 1988 Solin) on kroatialainen jalkapalloilija, joka edustaa Serie A:ssa pelaavaa AS Romaa lainalla espanjalaisesta Atlético Madridista. Pelipaikaltaan molempijalkainen Kalinić on hyökkääjä.

Ura
---

Kalinić debytoi 1. HNL:ssä ja pelasi lainaseurassaan omistajaseuraansa Hajduk Splitia vastaan marraskuussa 2005. Hän jäi nuoren ikänsä vuoksi vähälle peliajalle NK Istra 1961 -seurassa, mutta teki 12 ottelussa kolme maalia. Tämän jälkeen hän siirtyi lainalle HNK Šibenikiin, missä hän pelasi kahdeksan ottelua.

Kalinić palasi Hajduk Splitiin sopeuduttuaan Kroatian liigaan. Hän oli 17 liigamaalillaan kauden 2007–2008 sarjan toiseksi paras maalintekijä. Hän pelasi seurassa vuoteen 2009 ja teki 59 pelaamassaan liigaotteleussa 32 maalia.

Läpimurtokauden jälkeen Kalinić oli viikon koeajalla englantilaisessa Portsmouthissa. Häntä linkitettiin vahvasti myös Blackburn Roversiin. Siirto Roversiin varmistui elokuussa 2009. Sopimus oli lopulta neljävuotinen ja arvioitu palkka oli 6 miljoonaa puntaa. Kalinićin debyytti seurassa viivästyi, koska Rovers varmisti siirron vasta 13. elokuuta. Hän debytoi seurassa Sunderlandia vastaan ja teki ensimmäisen maalinsa liigacupissa Peterborough Unitedia vastaan. Hän teki ensimmäisen Valioliiga-maalinsa voitollisessa ottelussa Wigan Athleticia vastaan. Vaikka hän teki Valioliigassa vain kaksi maalia, liigacupissa ja FA Cupissa syntyi yhteensä viisi osumaa.

Kauden 2010–2011 avausottelussa Evertonia vastaan Kalinić teki joukkueensa 1–0-voittomaalin. Kauden aikana pelaamissaan 18 liigaottelussa hän teki viisi maalia. Hän siirtyi Ukrainan liigan FK Dniproon kuuden miljoonan euron siirtosummalla kesällä 2012. Hän pelasi seurassa neljän kauden aikana 86 Ukrainan pääsarjaottelua, joissa teki 37 maalia. Hän pelasi Dnipron kaikki 17 ottelua Eurooppa-liigan kaudella 2014–2015, ja teki viisi maalia, joista yhden tappiollisessa loppuottelussa Sevillaa vastaan.

Kalinić siirtyi Italian Serie A:n Fiorentinaan 5,5 miljoonalla eurolla kesällä 2015. Hän teki kahden kauden aikana 69 liigaottelussa 27 maalia. Hän teki kolme maalia Interiä vastaan syyskuussa 2015 ja Cagliaria vastaan lokakuussa 2016.

Milan hankki Kalinićin Fiorentinasta lainalle neljän vuoden mittaisella sopimuksella kesällä 2017. Hän teki kauden 2017–2018 aikana 31 Serie A -ottelussa kuusi maalia. Milanilla oli sopimuksessa ostovelvoite, jolloin sen tuli kauden 2017–2018 päättyessä ostaa Kalinić 20 miljoonalla eurolla. Siirtosumma oli lopulta 22,5 miljoonaa euroa. Milan kuitenkin myi Kalinićin jo runsaan kuukauden kuluttua Primera Divisiónin Atlético Madridiin 14,5 miljoonalla eurolla. Tulokaskaudellaan hän teki 17 liigaottelussa kaksi maalia. Kauden 2019–2020 hän pelaa lainalla Serie A:n AS Romassa.

Maajoukkueura
-------------

Kalinić on edustanut Kroatian useiden ikäluokkien maajoukkueita. Hänet kutsuttiin EM-kisojen 2008 karsintoihin, jotka jäivät kuitenkin väliin loukkaantumisen vuoksi. Tästä huolimatta hän sai paikan maajoukkueen kokoonpanosta EM-turnauksesta, joissa hän pelasi yhdessä ottelussa.

Kalinić debytoi maajoukkueessa toukokuussa 2008 Moldovaa vastaan. Marraskuussa 2010 Kalinić teki ensimmäisen maajoukkuemaalinsa Maltaa vastaan vuoden 2012 EM-kilpailujen karsinnoissa. Hän oli mukana EM-kilpailuissa 2012 mutta jäi vaihtopelaajaksi. EM-kilpailuissa 2016 hän pelasi viimeisen alkulohko-ottelun kokonaan ja tuli tappiollisessa neljännesvälieräottelussa vaihtopelaajana kentälle. MM-kilpailuissa 2018 hän kieltäytyi selkävaivoihinsa vedoten menemästä vaihtopelaajana kentälle ensimmäisessä alkulohko-ottelussa Nigeriaa vastaan ja hänet lähetettiin ottelun jälkeen kisoista kotiin.

Lähteet
-------

1. 1 2 3 4 5 6 7 8  Nikola Kalinić Transfermarkt-sivustolla (englanniksi)
2. ↑  Nikola Kalinić National-football-teams-sivustolla (englanniksi)
3. ↑  Croatian Leading Goal Scorers Soccer Boards.  Arkistoitu 2.8.2009. Viitattu 21.11.2010. (englanniksi)
4. ↑  Rovers close on Kalinic *Sky Sports*.  2.8.2009. BSky. Viitattu 21.11.2010. (englanniksi)
5. ↑  Rekordan transfer: Kalinić u Blackburnu! Hajduk Split. Viitattu 21.11.2010. (kroatiaksi)
6. ↑  Blackburn 5-2 Peterborough *BBC Sport*.  27.10.2009. BBC. Viitattu 21.11.2010. (englanniksi)
7. ↑  Games played by Nikola Kalinic in 2009/2010 Soccerbase.  Arkistoitu 1.10.2008. Viitattu 21.11.2010. (englanniksi)
8. ↑  AC Milan transfer news: Nikola Kalinic joins from Fiorentina on initial loan with obligation to buy *Goal.com*.  22.8.2017. Viitattu 18.10.2017. (englanniksi)
9. ↑  Croatia beat Moldova in Euro 2008 friendly  24.5.2008. AFP.  Arkistoitu 2.8.2012. Viitattu 21.11.2010. (englanniksi)
10. ↑  Nikola Kalinic: Croatia send striker home after back injury claim  18.6.2018. BBC. Viitattu 8.12.2019. (englanniksi)

  

Kroatian joukkue – Jalkapallon EM-kilpailut 2008
1 Pletikosa |
2 Šimić |
3 Šimunić |
4 R. Kovač |
5 Ćorluka |
6 Vejić |
7 Rakitić |
8 Vukojević |
9 Kalinić |
10 N. Kovač |
11 Srna |
12 Galinović |
13 Pokrivač |
14 Modrić |
15 Knežević |
16 Leko |
17 Klasnić |
18 Olić |
19 Kranjčar |
20 Budan |
21 Petrić |
22 Pranjić |
23 Runje |
Valmentaja Bilić

Kroatian joukkue – Jalkapallon EM-kilpailut 2012
1 Pletikosa |
2 Strinić |
3 Šimunić |
4 Buljat |
5 Ćorluka |
6 Pranjić |
7 Rakitić |
8 Vukojević |
9 Jelavić |
10 Modrić |
11 Srna |
12 Kelava |
13 Schildenfeld |
14 Badelj |
15 Vrsaljko |
16 Dujmović |
17 Mandžukić |
18 Kalinić |
19 Kranjčar |
20 Perišić |
21 Vida |
22 Eduardo |
23 Subašić |
Valmentaja Bilić

Kroatian joukkue – Jalkapallon EM-kilpailut 2016
1 Vargić |
2 Vrsaljko |
3 Strinić |
4 Perišić |
5 Ćorluka |
6 Jedvaj |
7 Rakitić |
8 Kovačić |
9 Kramarić |
10 Modrić |
11 Srna |
12 L. Kalinić |
13 Schildenfeld |
14 Brozović |
15 Rog |
16 N. Kalinić |
17 Mandžukić |
18 Ćorić |
19 Badelj |
20 Pjaca |
21 Vida |
22 Čop |
23 Subašić |
Valmentaja Čačić

Kroatian joukkue – Jalkapallon MM-kilpailut 2018
1 Livaković |
2 Vrsaljko |
3 Strinić |
4 Perišić |
5 Ćorluka |
6 Lovren |
7 Rakitić |
8 Kovačić |
9 Kramarić |
10 Modrić |
11 Brozović |
12 L. Kalinić |
13 Jedvaj |
14 Bradarić |
15 Ćaleta-Car |
16 N. Kalinić |
17 Mandžukić |
18 Rebić |
19 Badelj |
20 Pjaca |
21 Vida |
22 Pivarić |
23 Subašić |
Valmentaja Dalić